Localnicii din regiunea Harkov au înfruntat soldații ruși.
Localnicii din regiunea Harkov au oprit cu mâinile goale tancuri ale rușilor. Rușii au tras focuri de armă în aer ca să alunge localnicii care îi blocau. Un grup de ruși au tras cu gaze lacrimogene în localnicii care blocau coloana.
Peste 100 de civili, inclusiv copii, au pierit în cele șase zile de iad, de când Rusia a invadat Ucraina. Cel puțin 400 au fost răniți. Supraviețuitorii se arată, însă, mai degrabă îndârjiți decât speriați. Zeci de localnici au oprit cu mâinile goale o coloană de blindate care mergea la Harkov. Furioși, au strigat la soldații înarmați și au încercat să îi alunge.Alții au atacat o mașină de teren a armatei ruse. Soldații nici nu s-au gândit să riposteze. Șoferul a accelerat și numai așa a scăpat de mulțimea răzbunătoare. De obicei, rușii reacționează în forță.